Rákkal diagnosztizálták, erre Amerikába indult túrázni a 90 éves nagyi
Az idős hölgy nem hajlandó kórházban tölteni az utolsó hónapjait.
Amikor a michigani Norma megtudta, hogy rákos, úgy döntött: inkább kiélvezi a hátralévő időt. Kemoterápia helyett utazni indult olyan helyekre, ahol még soha sem járt.

A 90 éves néni nemrég veszítette el a férjét, akivel 67 évig éltek együtt. Úgy érezte, nincsen vesztenivalója.

Túrájára fia és menye is csatlakozott, uszkárjuk, Ringo kíséretében, aki Norma elválaszthatatlan barátja lett. Mindig ott van mellette, és néha a kerekesszékébe is beleül.

Több államon át haladnak, így Norma láthatta a Sziklás-hegységet, a Yellowstone Nemzeti Parkot, és még hőlégballonon is utazhatott.

Fotó: Facebook

Már 6 hónapja úton vannak, és az utazásnak még távolról sincs vége.

  Csak haladok napról napra, ennyi a titka

– mondta Norma, amikor arról kérdezték, minek köszönheti pozitív hozzáállását.

Kalandjait fotókon is megörökítik, a Driving Miss Norma nevű Facebook oldalon lehet nyomon követni.
Élet-Stílus